นายกรัฐมนตรีพร้อมฉีดวัคซีนทันทีที่แพทย์อนุญาต พร้อมหวังให้โควิดหายไป ขอให้ประเทศไทยมีวัคซีนเพียงพอ บ้านเมืองสงบสุขและมีเสถียรภาพ
พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวภายหลังร่วมเป็นสักขีพยานการฉีดวัคซีนโควิด-19 ว่าวันนี้เป็นอีกหนึ่งวันสำคัญของประเทศไทยที่สร้างความเชื่อมั่น และได้เห็นถึงขั้นตอนการฉีดวัคซีนเป็นไปด้วยความเรียบร้อยได้ทำอย่างรอบคอบ โดยมีนายแพทย์ผู้เชี่ยวชาญเป็นผู้ฉีดวัคซีนให้กับรัฐมนตรี โดยไม่มีประเด็นอื่นๆ และหลังจากฉีดวัคซีนยังไม่พบใครมีอาการข้างเคียง จึงสามารถสร้างความเชื่อมั่นได้เป็นอย่างดี         หลังจากนี้จะเริ่มทยอยฉีดให้กับบุคลากรทางการแพทย์ รวมทั้งกลุ่มเป้าหมาย และในวันข้างหน้าแพทย์มีดุลพินิจให้ตนเองสามารถฉีดวัคซีนได้ ก็พร้อมที่จะฉีด พร้อมคาดหวังจากนี้ให้โควิดหายไป ให้ประเทศไทยได้วัคซีนในจำนวนที่เพียงพอ ประชาชนมีความสุข บ้านเมืองมีความสงบสุขและมีเถียรภาพ         สำหรับการฉีดวัคซีนโควิด 19 วันนี้ นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ไม่ได้รับฉีดวัคซีน พร้อมรัฐมนตรีคนอื่น เนื่องจากแพทย์ตรวจอาการก่อนฉีดวัคซีนพบว่าความดันสูงถึง 170